占美·卡特

占美·卡特係第39任美國總統，1977年至1981年期間就任。占美·卡特屋企係種花生，所以有個花名叫「花生總統」。

占美·卡特後生嗰陣曾經打過仗，無耐佢返到鄉下種花生，結果一種就種咗過千畝農地。1971年佢當選佐治亞州州長。只係做咗一屆，1976年佢當選美國總統。

對於占美·卡特美國人嘅評價通常都唔係好好，因為美國多數人都認為佢無能。啱啱上任好多法例草案都得唔到通過；經濟上通貨膨脹又解決唔到，失業率重升咗7.5%；外交方面占美·卡特喺1979年伊朗人質危機入面處理手法，亦都經常俾人批評。當時伊朗有班學生衝入美國使館，脅持使館入面好多人。占美·卡特一直以談判手段解決問題，但因此同伊朗嘅關係惡化。最後占美·卡特派部隊營救人質，最後搞到人質死晒咁滯。就因為呢件事加埋經濟政策嘅失敗，1980年占美·卡特輸咗畀列根，連任失敗。

美國人通常話占美·卡特唔做總統嗰陣，比起做總統嗰陣更加稱職。佢卸任之後成日都喺國際戰事入面做調停人，結果攞咗2002年諾貝爾和平獎。

個人榮譽 

時代年度風雲人物

諾貝爾獎 
 諾貝爾和平獎

榮譽博士 
  聖母院大學名譽法學博士
  賓夕凡尼亞大學名譽法學博士
  牛津大學 
  香港浸會大學榮譽人文學博士
  南京大學名譽博士
  皇后大學名譽法學博士

攷

美國總統
諾貝爾和平獎得主
類:南京大學名譽博士
類:香港浸會大學榮譽博士